BBC Hausa - News - Ivory Coast ta rufe iyakarta da Ghana
Ivory Coast ta rufe iyakarta da Ghana
An sabunta: 22 ga Satumba, 2012 - An wallafa a 07:22 GMT
Shugaban Ivory Coast, Allasane Ouattara
Kasar Ivory Coast ta rufe kan iyakarta da Ghana sakamakon wasu hare-hare da aka kai a wasu wuraren bincike na soji da 'yan sandanta inda aka kashe mutane da dama.
Ministan tsaron kasar, Paul Koffo Koffi, ya ziyarci wasu wuraren da aka kai harin a ranar Juma'a, inda ya ce gwamnatinsa ta dora laifin hare-haren ne a kan wasu sojojin sa-kai da ke gudanar da harkokinsu daga kasar Ghana.
Ana zargin mutanen da ke biyayya ga tsohon shugaban Ivory Coast, Laurent Gbagbo, da kuma wasu 'yan kasar da ke gudun hijira a kasar Ghana da laifin kai wasu hare-haren a watannin da suka gabata.
Tun lokacin da aka kawar da Laurent Gbagbo daga karagar mulki, kasar ke fuskantar kalubale na tabarbarewar tsaro.
'Yan bindiga sun kai hari kan sojojin Ivory Coast6 Agusta, 2012, Yaki